બેંગ્લુરૂ: સ્ટાર બેડમિન્ટન ખેલાડી સાઇના નેહવાલ રમત અંગે વડાપ્રધાન નરેન્દ્ર મોદીની જાણકારીથી ખુબ જ પ્રભાવિત થઇ હતી. તેણે પોતનો અનુભવ જણાવતા કહ્યું કે વડાપ્રધાનનું વર્તન તેની સાથે પરિવારનાં એક સભ્ય જેવું હતું. સાઇનાએ મોદીને પોતાનું એક રેકેટ પણ ભેટ આપવાનું વચન આપ્યું. આ મુલાકાત લગભગ અડધો કલાક ચાલી હતી. ત્યાર બાદ સાઇનાએ કહ્યું કે તેઓ મારા પરિવાર અને રમત અંગે એટલું બધુ જાણે છે કે મને લાગ્યું તે જાણે મારા પરિવારનાં જ સભ્ય છે. તેમણે કહ્યું કે વડાપ્રધાને બાળકોને રમત ગમત ક્ષેત્રે આગળ લાવવા માટે પરિવારની એક મોટી ભુમિકા હોવાની બાબત પર જોર દીધું હતું. સાઇનાએ કહ્યું કે મે તેમને આગામી વર્ષે રિયો ઓલમ્પિકમાં આવવા માટેનું પણ આમંત્રણ પાઠવ્યું હતું. તેમણે રાષ્ટ્રમંડલ રમતોત્સવ, એશિયન રમતોત્સવ અને ઓલમ્પિત અંગે પણ વાત કરી હતી.